השלב הראשון שאנו נמליץ עליו הוא להרכיב רשימת עורכי דין מומלצים שמתוכה תוכלו לבחור. את הרשימה כדאי להתחיל להרכיב מהמלצות שתקבלו מחברים ומשפחה. יחד עם זאת, חשוב לזכור שאנשים שהיו מעורבים בהליך הפלילי לא תמיד ימהרו לדבר על התהליך שעברו. לכן, בעולם המתקדם היום, ניתן ומומלץ לחפש עורך דין פלילי גם באינטרנט, אך זאת בכפוף לבדיקות נוספות כמפורט להלן. כך לדוגמא, חשוב לשים לב מהו המקום שבו למד עורך הדין את המקצוע, מהם המשרדים שבהם עורך הדין התמחה ועבד בעברו – בדגש על משרדים מובילים בעולם הפלילי והצווארון הלבן, האם מאמרים וכתבות של עורך הדין פורסמו באתרים מובילים, מהם התיקים שאותו עורך דין נטל בהם חלק, כאשר בנקודה זו חשוב לבחון הן את פרופיל הלקוחות של אותו עורך דין והן את ההישגים שלו בתיקים אותם ניהל. לאחר שהרכבתם רשימת עורכי דין מומלצים, תעברו לשלב הבא וזה ניתוח עומק של כל אחד מעורכי הדין המופיעים ברשימה. כך, רצוי להיפגש עם כל אחד מעורכי הדין, וזאת על מנת לבחון את החיבור שיש לכם עם עורך הדין, כאשר חשוב לקחת בחשבון שתצטרכו לבלות לא מעט זמן יחד בניתוח חומרי הראיות בתיק. כמו כן, במסגרת הפגישה תוכלו להתרשם באופן בלתי אמצעי מהניסיון והייצוגיות של עורך הדין וההיכרות שלו עם רזי ההליך הפלילי. בשלב הבא, אנו ממליצים לבקש ולשוחח עם לקוחות עבר של עורך הדין. זכרו כי מדובר בלקוחות שבשל החיבור לעולם הפלילי, לא תמיד ששים לשתף בחוויות שעברו, אך יחד עם זאת חשוב לנסות ולהתעקש על כך ככל וניתן, שכן מתוך השיחות עם לקוחות העבר, תוכלו לשער מה מצפה לכם בתיק שלכם.